**Kurmenes pagasta iedzīvotāju konsultatīvās padomes sēde**

**PROTOKOLS**

**Nr.7**

Kurmenes kultūras nams, Kurmene, 2025.gada 13.augusts

Kurmenes pagasts, Bauskas novads

**Piedalās**:

Padomes locekļi: Aigars Ziemelis, Madara Buša, Linda Ceraukste, Maksims Rjasnais, Dana Ašmanaviča.

Vecumnieku apvienības pārstāvji: nepiedalās/nav ieradušies.

Kurmenes iedzīvotāji: Agnis Bušs.

**Darba kārtība:**

1. Sēdes atklāšana;
2. Kurmenes pagasta aktualitātes;
3. Kurmene – viedais ciems;
4. Dažādi jautājumi;
5. Sēdes slēgšana.

Sēdes sākums plkst. 19.05

1. **A. Ziemelis atklāj sēdi, aicina pāriet pie otrā darba kārtības punkta un aicina izteikties klātesošos par šī brīža aktuālajiem jautājumiem**
2. **Kurmenes pagasta aktualitātes**

**L. Ceraukste informē**, ka iedzīvotāji uzskata, ka pagasts nepilda solīto: bērnu laukumiņš pie daudzīvokļu nama “Smaidas” tā arī šovasar nav saremontēts; dīķis pie daudzdzīvokļu namiem “Smaidas” un “Silmači” nav iztīrīts. Lieki piebilsts, ka Kurmenes pagasta nodaļas vadītājs iepriekšējā iedzīvotāju padomes sēdē apstiprināja, ka finansējums no Bauskas novada ir piešķirts gan bērnu laukumiņa remontam, gan dīķa tīrīšanas darbiem.

Diskusijā tiek noskaidrots, ka nedrošā skatu platforma Mēmeles upes stāvkrastā arī nav nedz saremontēta, nedz demontēta.

1. **Ziemelis** **apņemas** aktualizēt šos jautājumus Kurmenes pagasta nodaļas vadītājam J. Silam.
2. **Kurmene – viedais ciems**

**A. Ziemelis informē** klātesošos, ka ceturtdien, 14. augustā no plkst. 14:00 līdz 17:30, KJC “Klints” telpās aicina visus uz sarunu par Kurmenes nākotni! Kopā ar Aizkraukles rajona partnerību runāsim par to, kā Kurmene var kļūt par viedo ciemu – vietu, kur iedzīvotāji paši nosaka attīstības virzienu un risina vietējos izaicinājumus ar gudrām, modernām un ilgtspējīgām metodēm. Aicina visiem rast iespēju ierasties un aktīvi piedalīties.

1. **Dažādi jautājumi**
	1. Padome ir novērojusi, ka atsevišķi Kurmenes iedzīvotāji neatļauti dedzina atkritumus, veco jumta segumu. Aicina pašvaldības policiju aktīvāk pievērts uzmanību atkritumu dedzināšanas gadījumiem, it sevišķi vēlās vakara stundās;
	2. Ir novērots, ka pie Kurmenes veikala ceļu krustojumā atkal naktīs atsevišķi Kurmenes iedzīvotāji ar saviem auto “taisa saulītes”, tādā veidā bojājot ceļa segumu un apdraudot satiksmes drošību. Tiek secināts, ka ir nepieciešams vērsties novada domē ar lūgumu uzstādīt jaunas novērošanas kameras, jo esošajām ir ļoti slikta kvalitāte;
	3. Ir novērotas atkārtotas zādzības privātīpašumos. Šoreiz ir nozagtas celtniecības sastatnes un alumīnija trepes no privātmājas pagalma. Ir redzēts pa pagasta teritoriju lēni braukājam nepazīstams transportlīdzeklis bez numurzīmēm;
2. A. Bušs jautā vai ir kas zināms pat Kurmenes ciema māju pāradresācijām. Pirms dažiem gadiem iegādājoties māju J. Sils informēja, ka ir plānots Kurmenes ciema mājām piešķirt adreses pamatojoties uz ielas nosaukuma un mājas numura. Šobrīd Kurmenē šāda adresi ir tikai divām ēkām: Kurmenes Romas katoļu baznīcai un Mācītājmuižai. Aicina šo jautājumu aktualizēt un sasaukt iedzīvotājus, lai lemtu par ielu nosaukumiem.
3. Padome ir novērojusi, ka Kurmenes ciema teritorijā arvien vairāk savairojas latvāņi. Nekas netiek darīts nedz no pagasta puses, nedz no zemes īpašnieku puses. Būtu jāveic pārrunas ar zemes īpašniekiem.
4. M. Rjasnajs jautā, vai ir kas zināms par Rudens skrējienu?

Konkrēta informācija nekur nav vēl redzēta, bet domājams, ka skrējiens notiks kā parasti septembra beigās

1. Nesen mūžībā ir devies Kurmenes pagasta saimnieks Vasīlijs Kozlāns. Kurmenes pagasta iedzīvotāju konsultatīvā padome izsaka dziļu līdzjūtību ģimenei un radiem.

Nākamā Kurmenes pagasta iedzīvotāju konsultatīvās padomes tikšanās tiek plānota 6. novembrī plkst.19.00.

Sēde tiek slēgta plkst.20.07

Padomes priekšsēdētājs A. Ziemelis

Sekretārs M. Buša